open-index/open-wikipedia-markdown huggingface dataset:
המכון למידע מדעי

**המכון למידע מדעי** (באנגלית: **The** **Institute for Scientific Information**; בראשי תיבות**: ISI**) הוא שירות פרסום אקדמי, שנוסד על ידי יוג'ין גארפילד בפילדלפיה בשנת 1956. המכון מספק שירותי מסדי נתונים סיינסטומטרים (אנ') וביבליוגרפיים. ומתמחה בתחום מדד הציטוטים (אנ'), תחום שגארפילד היה אחד החלוצים בו.

## היסטוריה
בתחילה דרכו נקרא המכון Documation. בשנת 1992 נרכש המכון על ידי מחלקת מדעי הבריאות בתאגיד תומסון (אנ')  והתפרסמה בשם **תומסון ISI**, כחלק מעסקי הקניין הרוחני והמדעי של תומסון-רויטרס. ב-2016 נמכר תאגיד תומסון לחברת קריאייטיב אנליטיקס (אנ'). בפברואר 2018, הודיעה קריאייטיב כי תקים מחדש את ISI כחלק מקבוצת המחקר המדעי והאקדמי שלה והחל מנובמבר 2018 המכון מהווה מחלקה בתוך חברת קריאייטיב אנליטיקס.
## שירותים
המכון מחזיק מאגר מידע של ציטוטים המכסה אלפי כתבי-עת אקדמיים. הכולל את מדד הציטוטים המבוסס על דפוס ארוך-שנים, ומשכלל את מדד הציטוט המדעי (SCI), מדד הציטוטים למדעי החברה (SSCI) ומדד הציטוטים לאמנויות ומדעי הרוח (AHCI). בסיס נתונים זה מאפשר לזהות אילו מאמרים צוטטו בתדירות הגבוהה ביותר ומי ציטט אותם.  

המכון מפרסם גם את "*דו"חות הציטוטים* *בכתבי העת" ([[:en:Journal_Citation_Reports|*'JCR*']])* השנתיים, המבוססים על רשימה של כ-14,000 כתבי עת מדעיים ומפרטים את האימפקט פקטור לכל אחד מכתבי העת . בתוך הקהילה המדעית, האימפקט פקטור של כתב העת ממשיך למלא תפקיד חשוב אך שנוי במחלוקת בקביעת היוקרה המלווה מחקר שפורסם על ידי מדען.     

המכון מפרסם עלון דו חודשי שבו מתפרסמים מאמרים שעשו פריצת דרך מבחינת מדד הציטוטים ב-21 תחומים מדעיים כגון: מתמטיקה (כולל סטטיסטיקה), הנדסה, ביולוגיה, כימיה, ופיזיקה. המדד בעלון הדו חודשי מתבסס על הגידול במספר הציטוטים של מאמר ברווחי זמן של חודשיים. 

המכון מפרסם גם את "*רשימת המצוטטים ביותר של ה-ISI*", אחד הגורמים הכלולים בדירוג האקדמי של אוניברסיטאות העולם שמתפרסם מדי שנה על ידי  אוניברסיטת ג'יאו טונג שאנגחאי. 

## רשימת המצוטטים ביותר של ה-ISI
"רשימת המצוטטים ביותר של ה-ISI" הוא מאגר נתונים שמכיל מידע על "החוקרים המצוטטים ביותר", כלומר חוקרים שפרסומיהם מצוטטים פעמים רבות בכתבי עת אקדמיים (במהלך העשור האחרון). ההכללה ברשימה זו מהווה מדד לא רשמי להערכה של אקדמאים. והיא משמשת להערכה והשוואה בין השאר בדירוג האקדמי של האוניברסיטאות בעולם .  

המתודולוגיה למדד היא לבחון כמה פעמים מצוטט מאמר בתוך כל המאמרים שבמאגר הציטוטים המדעיים שפורסמו בשנה קבועה אחת. מאמרים שנמצאים באחוזון העליון הראשון ביחס לשנת הפרסום שלהם נקראים "מאמרים מצוטטים ביותר". כל מאמר במאגר הנתונים מוקצה לאחת או יותר מ-21 קטגוריות, על סמך סיווג ISI של כתב העת בו פורסם המאמר. רשימת החוקרים המצוטטים ביותר מורכבת מבחירה, בכל תחום, של אותם חוקרים עם המספר הגבוה ביותר של המאמרים המצוטטים ביותר, בתקופה של 10 שנים. מספר החוקרים המצוטטים ביותר משתנה מתחום לתחום והוא נקבע בהתאם למספר החוקרים הכולל התורם לתחום. 

הקטגוריות הן כדלקמן: 

* מדעי החקלאות
* כימיה
* רפואה קלינית
* מדעי המחשב
* מדעי הסביבה/ אקולוגיה
* כלכלה/ עסקים
* הנדסה
* מדעי כדור הארץ
* אימנולוגיה
* מדע החומרים
* מתמטיקה
* מיקרובילוגיה
* ביולגיה מולקולרית וגנטיקה
* מדעי המח
* פרמקולוגיה
* פיזיקה
* מדעי החי והצומח
* פסיכולוגיה ופסיכיאטריה
* מדעי החברה
* מדעי החלל

## קישורים חיצוניים
* 
*אתר האינטרנט של המכון
*אתר האינטרנט של "רשימת המצוטטים ביותר של ה- ISI"
## הערות שוליים

קטגוריה:ספריות דיגיטליות
August

"**August**" (בעברית: "**[[אוגוסט|אוֹגוּסט]]**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, *[[Folklore (אלבום של טיילור סוויפט)|Folklore]]*. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וג'ק אנטונוף והופק על ידי אנטונוף, סוויפט וג'ו אלווין. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.

עם יציאתו, "August" זכה לביקורות חיוביות מטעם מבקרי המוזיקה, תוך שנאמר עליו כי הוא "קצבי ובו נעשו שימוש במכשירים מוזיקליים שונים, תוך שהוא עצמו מלא בתקווה". כמו כן, פורסם כי הוא השיר השני בטרילוגיית "שירי משולש האהבה" שבאלבום. השיר הופיע במקום התשיעי במצעד שירי הספוטיפיי העולמי וצבר למעלה מ-5 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 21 מיליון השמעות.

## הרכב ומילים
שלוש הרצועות – "Cardigan", "August" ו-"Betty" – מציגות סיפור של משולש אהבה, משלוש נקודות מבט שונות בשלושה שלבים שונים של החיים. השיר August הוא נקודת מבטה של הצלע השלישית במשולש האהבה, אשר מאוהבת בנער בשם ג'יימס שאיתו בילתה את הקיץ, בידיעה שליבו שייך לנערה אחרת.

את השיר הקליטה סוויפט במהלך שנת 2020, בדומה לשאר שירי האלבום ''Folklore''.

## ביקורת
ריצ'רד ריפלקטס מ-*Medium* כתב כי "השיר הוא השיר השני בטרילוגיית האהבה בגיל ההתבגרות, עליה סוויפט שרה". הוא הוסיף ואמר כי "הסיפור בשיר מסופר מנקודת מבטה של "הפילגש"; אחת מהדמויות המוזכרות באלבום, ביחד עם דמויות נוספות שמוזכרות בשירים האחרים". ביאנג הוליווד נכתב כי השיר הוא "רצועה בלתי נשכחת באלבום ואחת מהרצועות הבולטות ביותר בו". כתבת המוזיקה קלי מארי כתבה כי "השיר הוא הרצועה השמינית באלבום ואני חייבת לציין שכל מי שמאזין לו, צריך להתמקד בו". ב-30 בדצמבר 2020, פורסם דורג השיר במקום החמישי ברשימת "שירי השנה של 2020", שפורסמה על ידי רולינג סטון.

### רשימות כל הזמנים וסוף שנה

## הצלחה מסחרית
עם הפצתו של *Folklore*, השיר נחת במקום השמיני במצעד הספוטיפיי האמריקאי, עם 2.840 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בשבוע אחד, צבר שם למעלה מ-10.7 מיליון השמעות. במצעד הסינגלים האוסטרלי הגיע למקום ה-13, תוך שברולינג סטון טופ 100 הגיע למקום השמיני.

במצעד הבילבורד הוט 100 הגיע למקום ה-23 מבלי שיצא כסינגל, תוך שבמצעד שירי הרוק & האלטרנטיביים הגיע למקום החמישי.

## קרדיטים וצוות
הקרדיטים לקוחים מהאתר טיידל.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ו אלווין
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על אוגוסט
קטגוריה:שירים על יולי
קטגוריה:שירים על ילדות
קטגוריה:שירים על נוסטלגיה
קטגוריה:בלדות משנות ה-2020
רחוב מוספילמובסקאיה

**רחוב מוספילמובסקאיה** (ברוסית: **Мосфильмовская улица**) הוא רחוב במחוז האדמיניסטרטיבי המערבי של מוסקבה ברובע ראמנקי והמחוז הוא אחד משנים עשר מחוזות (אוקרוגים) מהם מורכבת העיר.

ברחוב מוספילמובסקאיה נמצאים שגרירויות של מדינות רבות ואולפני קולנוע מוספילם.

## גלריה

German Embassy Mosfilmovskaya Street.jpg|שגרירות גרמניה
North Korean Embassy Moscow.jpg|שגרירות צפון קוריאה
Swedish Embassy Moscow.jpg|שגרירות שוודיה
Sparrow Hills-residential complex.jpg|מתחם מגורים "וורוביובי גורי"
Moscow HouseOnMosfilmofskaya.jpg|מתחם מגורים "בית על מוספילמובסקאיה"



## קישורים חיצוניים

מוספילמובסקאיה
טקס פרסי לורנס אוליבייה 1987

**טקס הענקת [[פרס אוליבייה|פרסי לורנס אוליבייה]] לשנת 1987** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 4: "נשקיני, קייט"
* 3: *A Lie of the Mind*, "מראה מעל הגשר", *Groucho: A Life in Revue* ו-*Up on the Roof*
* 2: *A Penny for a Song*, "אנטוניוס וקלאופטרה", *Blues in the Night*, *Follies*, *Lettice and Lovage*, "מקבת'" (ליטלטון), "מדיאה", *Sarcophagus*, *The Rover*, "שני שארים אצילים", "שלושה גברים על סוסים" ו"הלילה השנים עשר"

ההפקות הבאות זכו במספר פרסים:
* 2: "מראה מעל הגשר", "אנטוניוס וקלאופטרה" ו"נשקיני, קייט"

## קישורים חיצוניים
* פרסי אוליבייה לשנת 1987

קטגוריה:טקסי פרס אוליבייה
קטגוריה:1987 בממלכה המאוחדת
הבלוז של מא רייני

**הבלוז של מא רייני** (באנגלית: **Ma Rainey's Black Bottom**) הוא סרט דרמה אמריקאי בבימויו של ג'ורג' סי וולף, המבוסס על מחזה בשם זהה מאת אוגוסט וילסון. בסרט מככבים ויולה דייוויס וצ'דוויק בוזמן שזהו סרטו האחרון.

## תקציר העלילה
מתחים וסכסוכים עולים במהלך סשן הקלטות אחר הצהריים בשיקגו של שנות ה-20 כשלהקת מוזיקאים ממתינה ל"אם הבלוז" המיתולוגית, מא רייני (ויולה דייוויס). בסוף המפגש, מא חסרת הפחד, הלוהטת, מנהלת קרב צוואות עם המנהל והמפיק הלבן שלה על השליטה במוזיקה שלה. בזמן שהלהקה ממתינה בחדר החזרות הקלאסטרופובי של האולפן, החצוצרן לוי (צ'דוויק בוזמן), שנמשך לחברתה של מא ונחוש בדעתו להביע את טענתו האישית על תעשיית המוזיקה, מדרבן את חבריו המוזיקאים לפרץ של סיפורים, אמיתות ושקרים שישנו לנצח את מהלך חייהם.

## שחקנים ודמויות
* ויולה דייוויס בתפקיד מא רייני
* צ'דוויק בוזמן בתפקיד לוי
* ג'ולין טורמן בתפקיד טולידו
* קולמן דומינגו בתפקיד קאטלר
* מייקל פוטס בתפקיד סלואו דראג
* טיילור פייג' בתפקיד דוסי מיי
* ג'וני קווין בתפקיד סטארדיוונט
* ג'רמי שאמוס בתפקיד ארווין
* דושן בראון בתפקיד סילבסטר

## הפקה
דנזל וושינגטון היה חתום בתחילה עם רשת הטלוויזיה HBO להפיק תשעה מהמחזות של המחזאי אוגוסט וילסון לסרטים ובתוכם "ישבנה השחור של מא רייני". עד יוני 2019 העסקה הזו הועברה לנטפליקס. ויולה דייוויס, צ'דוויק בוסמן, ג'ולין טורמן, קולמן דומינגו ומייקל פוטס לוהקו לסרט, כשג'ורג' סי וולף נשכר לביים. ביולי 2019, טיילור פייג', ג'וני קווין, ג'רמי שאמוס ודושן בראון הצטרפו לצוות הסרט.

הצילומים החלו ב-8 ביולי 2019 בפיטסבורג, עם אתרים שהוסבו לשיקגו של שנת 1927 והושלמו ב-16 באוגוסט 2019.

## קישורים חיצוניים
* 
## הערות שוליים

קטגוריה:נטפליקס: סרטים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים העוסקים בגזע ומוצא אתני
קטגוריה:ארצות הברית: סרטי אפליית השחורים
קטגוריה:סרטים העוסקים בגזענות
קטגוריה:סרטים אמריקאיים משנת 2020
קטגוריה:סרטי 2020
קטגוריה:זוכי אוסקר: התלבושות הטובות
קטגוריה:שיקגו בקולנוע
כי החיים כל כך יפים

"**כי החיים כל כך יפים**" הוא שיר של להקת אתניX אשר נכתב והולחן על ידי זאב נחמה ועובד על ידי יורם פויזנר ונכלל באלבום אהבת חינם של הלהקה.

## רקע
בסיקור השיר באתר nrg התייחסו לאווירה החיובית שבשיר:

זאב נחמה אמר על כך כי ""אמרתי לעצמי שאני חייב פעם אחת לנסות למקסם את כל הכישרון שלי כדי להביא שיר שפשוט גורם להרגשה טובה ומעלה חיוך"". עוד הוסיף נחמה לגבי אווירת החיוביות ואמר:

## תוכן השיר
נוסף לאווירה החיובית שבשיר, השיר כולל הֶרְמֵז ללוסי מהשיר Lucy in the Sky with Diamonds של הביטלס.

כשנשאל על כך, אמר נחמה:

## ביקורות
בסיקור של השיר כתב יוסי חרסונסקי כי האזכור של לוסי בשיר הוא "די סתמי", והוסיף על השיר באופן כללי:

## מצעדים

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קוזנצקי מוסט

**קוזנצקי מוסט** (ברוסית: **Кузнецкий Мост**) הוא רחוב במחוז האדמיניסטרטיבי המרכזי של מוסקבה.

קוזנצקי מוסט הוא אחד הרחובות העתיקים ביותר במוסקבה ואחד מרחובות הקניות הראשיים של הבירה - שהתפרסם בחנויות בגדים, חנויות ספרים, סטודיו לצילום ומסעדות. המסורות ההיסטוריות של קוזנצקי מוסט נשמרות עד היום.

## גלריה

קובץ:Berlinsky Dom.jpg 
קובץ:Moscow Kuznetsky Most Street 15-8.jpg 
קובץ:Moscow Kuznetsky Most Street 19.jpg 
קובץ:Worowsky square.jpg 


## קישורים חיצוניים

קטגוריה:מוסקבה: רחובות
אוטו שיפלינג

**אוטו שיפלינג** (בגרמנית: **Otto Shiffling**; 3 באוגוסט 1912 – 20 באוקטובר 1939) היה כדורגלן גרמני, ששיחק בעמדת החלוץ.

## ביוגרפיה
שיפלינג נולד ב-3 באוגוסט 1912 במנהיים שבקיסרות הגרמנית. הוא הגיע ממשפחה של כדורגלנים בהם אחיו היינריך ואוסקר ובן דודו לודוויג היו כולם לשחקנים פעילים בשנות השלושים של המאה ה-20.

במהלך כל הקריירה עד למותו שיחק שיפלינג במועדון וולדהוף מנהיים מעיר הולדתו בו היה לאחד השחקנים הראשונים שהגיעו ממנו לנבחרת גרמניה. הצלחתו הגדולה בנבחרת הייתה ההגעה למקום השלישי במונדיאל 1934 לאחר ששיחק בכל משחקי הנבחרת וכבש גם נגד בלגיה בניצחון 2–5 בשמינית הגמר. הוא השתתף גם במשחקים האולימפיים של 1936 בהם הפסידה גרמניה לנורווגיה ברבע הגמר. שיפלינג כבש 10 שערים מתוך ה-17 שלו בנבחרת בשנת 1937, כשמחצית מתוכם נכבשו בניצחון ההיסטורי 0–8 על דנמרק בברסלאו בו כבש חמישייה והיה לכוכב המשחק. משחקו האחרון במדים הלאומיים היה ב-24 באפריל 1938 בתיקו 1–1 נגד פורטוגל בפרנקפורט.

שיפלינג נפטר ב-20 באוקטובר 1939 כתוצאה מצדרת בגיל 27 בלבד. לזכרו נקרא על שמו רחוב ברובע וולדהוף שבמנהיים ב-1977 וגם ביום הולדתו המאה נקרא על שמו היציע המזרחי באצטדיון קרל בנץ שם נחשף לוח זיכרון על הבית בו גדל.

## קישורים חיצוניים

קטגוריה:כדורגלנים גרמנים
קטגוריה:כדורגלני מונדיאל 1934
קטגוריה:גרמנים שנולדו ב-1912
קטגוריה:גרמנים שנפטרו ב-1939
לנשום (שיר)

**לנשום** הוא סינגל של הזמרים אליעד נחום ושמעון בוסקילה, שיצא לאור ב-27 בנובמבר 2016, כסינגל הראשון מאלבומו השלישי של נחום, "תמיד חלמתי".

## רקע וכתיבה
השיר נכתב והולחן על ידי נחום, בשיתוף הפזמונאי יוסי גיספן, והופק על ידי נועם עקרבי, שהפיק גם את אלבומיו הקודמים של נחום, "אור" ו"סימן". על שיתוף הפעולה בין השניים, אמר בוסקילה: "החיבור המוזיקלי והאישי בינינו היה מידי", ונחום תיאר את שיתוף הפעולה כ"ללא ספק אחד מנקודות השיא שלי כמוזיקאי". השיר הוא שיר פופ, המשלב בתוכו מלודיה אתנית ועיבוד מוזיקלי אלקטרוני.

## הצלחה
השיר הצליח להגיע היישר אל המקום הראשון במצעד השבועי של חברת מדיה פורסט, כאשר הצליח לצבור כ-184 השמעות בתחנות הרדיו בישראל, וצעד במצעד כ-15 שבועות, מתוכם שבעה בצמרת המצעד. גם במצעד השבועי של רשת ג' ובמצעד הרשמי של גלגלצ, הצליח השיר להגיע למקום הראשון. גם במצעדי הפזמונים העבריים השנתיים זכה השיר להצלחה, כאשר הגיע למקום ה-29 במצעד השנתי של רשת ג', ל-39 במצעד השנתי של גלגלצ, לרביעי במצעד ההשמעות השנתי של מדיה פורסט, ולשביעי במצעד ההשמעות השנתי של אקו"ם. נכון לספטמבר 2025 לשיר יש למעלה מ-3.1 מיליון צפיות ביוטיוב.

## ביקורת
יוסי חרסונסקי העניק לשיר ביקורת באתרו "יוסמיוסיק", בה כתב: "העיבוד האלקטרוני הכמו-אתני, המנגינה הקליטה מובילים את השיר לרשימות השידור הבטוחות. מסוג השירים שעולה איתך לכביש הראשי על ערוץ הרדיו הידידותי. לא חם מאוד, לא קר. נעים, זורם, מזדמזם על נקלה. מה שמייחד – שירת הנשמה של שמעון בוסקילה. כשהוא מסלסל, אתה תאמין גם לטקסט המורכב מרשימת מצרכים למכולת. הוא לא זקוק לאליעד נחום. זה נשמע יותר דואט קידום מכירות של השניים".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי אליעד נחום
קטגוריה:שירי שמעון בוסקילה
קטגוריה:שירים שנכתבו על ידי אליעד נחום
קטגוריה:דואטים
קטגוריה:שירים בעברית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
רוקדת (שיר)

"**רוקדת**" הוא שיר של אניה בוקשטיין ועופר ניסים אשר יצא לאור בשנת 2017 כחלק מהאלבום הנושא את שם זה. השיר נכתב והולחן על ידי בוקשטיין ועבר עיבוד על ידי עופר ניסים ואסי טל.

## רקע ותוכן השיר
בפוסט שכתבה בפייסבוק סיפרה בוקשטיין על השיר כי הוא "סיפור של הפוגה ממסע של חיפוש אהבה. על לילה שמשכיח ומערפל כאב ובדידות. על רגע שמתמסר לחוויה ולתנועה". כמו כן סיפרה כי כתבה אותו בהשראת האנשים האהובים עליה ביותר.

באשר לשיתוף הפעולה עם עופר ניסים הוסיפה כי היא "מאוד מתרגשת לחשוף שיתוף פעולה עם אחת מאגדות המוזיקה הגדולות שצמחו כאן, אומן שטבע את חותמו על סצנת הלילה והמועדונים בארץ ובעולם".

## ביקורת
בביקורת של האלבום כתב יוסי חרסונסקי על השיר:

## וידאו קליפ
הקליפ, שגרר תגובות חיוביות בסיקורים שונים שלו, כולל קטעי ריקוד על עמוד של בוקשטיין.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי אניה בוקשטיין
קטגוריה:שירי עופר ניסים
קטגוריה:שירים בעברית
קטגוריה:שירים שהופקו על ידי עופר ניסים
קטגוריה:שירים על ריקודים
קטגוריה:שירים עם נושאים פמיניסטיים
קטגוריה:שירי דאנס-פופ
קטגוריה:סינגלים בהוצאת NMC יונייטד אנטרטיינמנט
אנגרי בירדס סטלה (סדרת טלוויזיה)

**אנגרי בירדס סטלה** (באנגלית: **Angry Birds Stella**) היא סדרת טלוויזיה מונפשת פינית, המבוססת על משחק וידאו בעל אותו שם הלוקח חלק בזיכיון "אנגרי בירדס" שפותח על ידי חברת Rovio Entertainment.

הסדרה עוקבת אחר סטלה, ציפור ורודה, ושל חברותיה ווילו, פופי ודליה, וכמו כן גם לוקה, הבן היחיד בחבורה. ביחד צריכים להביס את גייל, חברה לשעבר של סטלה, שהיא המלכה של החזירים באי הזהב.

הסדרה שודרה במקור בשירות ToonsTV החל מ-1 בנובמבר 2014 עד 11 במרץ 2016, במשך שתי עונות ו-26 פרקים. בישראל הסדרה אינה שודרה בטלוויזיה, אך פרקי העונה הראשונה שלה הופצו ב-DVD על ידי חברת התו השמיני. פרקי הסדרה מופצים גם בנטפליקס. בשנת 2020, פרקי הסדרה הופצו ב-HOT VOD Young וב-NEXT TV.

## מדיה ביתית
חברת Sony Pictures Home Entertainment הפיצה את ה-DVD של הסדרה.
* אנגרי בירדס סטלה: עונה 1 (1 בדצמבר 2015)
* אנגרי בירדס סטלה: עונה 2 (1 במרץ 2016)

## קישורים חיצוניים

## הערות שוליים

קטגוריה:אנגרי בירדס: סדרות טלוויזיה
קטגוריה:סדרות מצוירות
קטגוריה:תוכניות טלוויזיה שעלו לשידור בשנות ה-2010
קטיה דיין

**קטיה דיין** (נולדה בשנת 1964 לערך) היא רופאה מנתחת, מנהלת מחלקה כירורגית בבית החולים וולפסון - האישה הראשונה והיחידה (נכון ל-2019) שמנהלת מחלקה כירורגית בישראל. מדריכה קלינית באוניברסיטת תל אביב ומנהלת האקדמיה לכירורגיה מטעם איגוד הכירורגים. ראש איגוד הכירורגים בישראל.

## ביוגרפיה
אביה של קטיה דיין הוא רופא, ניצול שואה, שגדל בתוניס והיגר לצרפת, שם התמחה במחלות זיהומיות והקים את בנק הדם הראשון במרוקו. בשנות ה-50 של המאה ה-20 עלה לישראל. אימה, שהייתה מורה ורואת חשבון, עלתה לישראל מטנג'יר, שבמרוקו, עם עליית הנוער אחרי קום המדינה. ההורים הכירו בקיבוץ, ונסעו יחד לטנג'יר, שם נולדה קטיה, ומשם היגרו לפריז. קטיה גדלה בכפר קתולי ליד פריז. בשנת 1971 היגרו לישראל. לקטיה אח אחד.

שירתה בצה"ל כמדריכת טנקים בעת מלחמת לבנון הראשונה. בעלת תואר דוקטור לרפואה מאוניברסיטת תל אביב (סיימה ב-1990) וכן בוגרת תואר ראשון במדעי הרפואה מאוניברסיטת בן-גוריון בנגב (בהצטיינות). ביצעה התמחות בניו יורק.

בשנת 2000 החלה לעבוד כרופאה כירורגית בכירה במחלקתו של פרופסור אילן חרוזי (כירורגית ב') במרכז הרפואי וולפסון בחולון, בשנת 2008 מונתה ד"ר דיין לתפקיד סגנית מנהל המחלקה, בשנת 2013 מונתה למנהלת בפועל של המחלקה כירורגיה ב' ומנהלת השירות הלפרוסקופי, והחל משנת 2016 היא מנהלת המחלקה.

דיין מרצה באוניברסיטת תל אביב וזכתה באות המרצה המצטיין באוניברסיטת תל אביב מספר פעמים. נוסף על כך, היא מדריכה ב-מ.ס.ר מטעם האיגוד הכירורגי.

## תחומי התמחות
דיין היא מומחית בכירורגיה כללית וזעיר-פולשנית (לפרוסקופית) ומנתחת:
* ניתוחי בקע
* ניתוחים פרוקטולוגיים
* כיס מרה ודרכי מרה
* טחול
* מעי גס ומעי דק
* מטופלים בעלי השמנת יתר חולנית

נוסף על כך, היא מטפלת בהזרקת בוטולינום טוקסין במקרים של הזעת יתר וקמטי הבעה.

## חברות באיגודים וועדות מקצועיים
* ההסתדרות הרפואית הישראלית
* האיגוד הכירורגי הישראלי
* האיגוד הישראלי והאירופאי לכירורגיה אנדוסקופית - EAES
* החברה הישראלית לכירורגיה של הקולון והרקטום
* החברה הישראלית הכירורגית להשמנת יתר
* ועדת ההיגוי של בחוג לכירורגיה באוניברסיטת תל אביב בנושא הוראה כירורגית
* ועדת בחינות (שלב ב') בכירורגיה כללית
* ועדה ממונה מטעם אוניברסיטת תל אביב לבחינות בתחום הכירורגיה.

## חיים אישיים
קטיה דיין נשואה למשה, ואם לבן. מתגוררת במושב גן חיים.

## קישורים חיצוניים

* קטיה דיין באתר בית החולים וולפסון
* 
* 

## הערות שוליים

קטגוריה:מנהלות ישראליות
קטגוריה:מנהלים ישראלים
קטגוריה:כירורגיות ישראליות
קטגוריה:כירורגים ישראלים
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:נשות המושב
קטגוריה:אנשי המושב
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות זוכות פרסים
קטגוריה:מועצה אזורית דרום השרון: אישים
קטגוריה:סגל המרכז הרפואי ע"ש אדית וולפסון
קטגוריה:ישראליות שנולדו ב-1964
קטגוריה:ישראלים שנולדו ב-1964
אנגרי בירדס סטלה

**אנגרי בירדס סטלה** (באנגלית: **Angry Birds Stella**) הוא משחק וידאו פאזל והספין-אוף השני מסדרת אנגרי בירדס, שפותח על ידי Rovio Entertainment. המשחק שווק באופן ספציפי לנשים באמצעות דמויות בעלות רוח של גבורה וידידות נשית, אך נועד לפנות לכל המינים. המשחק הוכרז ב-13 בפברואר 2014. רוביו הצהיר כי המשחק ילווה בקו צעצועים עם טלפודים, ובסדרת טלוויזיה. המשחק יצא ב-4 בספטמבר 2014.

משחק זה מבוסס על דמות של Angry Birds שהוצגה לראשונה ברמת Angry Birds Seasons "Back to School", אשר הוצאה לאור באוגוסט 2012. זה מתחיל עם סטלה עוזבת את שאר Angry Birds נוהרת ויוצאת לדרך לזהב האי לבקר בארבעה חברים אחרים לחופשה. עם זאת גייל וצבא חזירים גונבים את אלבום התמונות של סטלה, מה שמביא את סטלה וחבריה לצאת למסע כדי להשיג אותו.

## משחק
כמו במשחק המקורי של הסדרה, השחקנים משתמשים בקלע כדי לירות מבחר של ציפורים למבנים סמוכים, מתוך כוונה להקפיץ את כל החזירים הירוקים שיכולים להיות בקרבת, בתוך או על המבנים. על השחקנים לעשות שימוש ביכולות הייחודיות של כל ציפור, ולהפעילן במקומות ובזמנים אסטרטגיים בזמן התעופה, כדי לסייע בהבסת החזירים או בהשמדת מכשולים.

העדכון של דצמבר 2014, New Pigs on the Block, הוסיף סיפור המציג את סטלה וחברותיה בבית העץ שלהן, מחפשות אחר הפריטים החסרים של ביתם שנגנבו על ידי החזירים. עליהן להשלים רמות אקראיות כדי להחזיר את הפריטים.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אנגרי בירדס: משחקים
קטגוריה:משחקי וידאו משנת 2014
קטגוריה:משחקי חשיבה ממוחשבים
קטגוריה:משחקי וידאו שפותחו בפינלנד
קטגוריה:משחקי iOS
טונאס סמודרה (ספינת לימוד)

"**טונאס סמודרה**" (באנגלית: KLD ***Tunas Samudera***) היא ספינת מפרשים דו-תורנית מסוג בריגנטינה של חיל הים המלכותי המלזי . היא משמשת כספינת לימוד להכשרת קדטים לקצונה בצי.

## תיאור כללי
הספינה תוכננה על ידי הארכיטקט הימי קולין מודי , זוכה פרס RDI  לשנת 1995. היא נבנתה במספנת החברה Brooke Yachts  בלואסטוף,  בסאפוק שבאנגליה, והושקה ב-4 באוגוסט 1989. בטקס ההשקה השתתפו המלכה אליזבת השנייה ומלך מלזיה (יאנג די-פרטואן אגונג) טואנקו ג'עפר.

נמל הבית של הספינה הוא לומוט  במדינת פראק במלזיה.

ב-2007–2008 ביקרה במספר נמלים באירופה כולל ברסט (צרפת) ושרבור.

הספינה האחות שלה  היא "יאנג אנדוור"  המשרתת בצי המלכותי האוסטרלי משנת 1987.

## גלריה

קובץ:US Navy 080111-N-0995C-010 Royal Malaysian Navy ship KLD Tunas Samudera pulls into Naval Station Pearl Harbor for a port visit.jpg 
קובץ:KLD Tunas Samudera.jpg
קובץ:Tunas Samureda z pokladu Iskry.JPG
קובץ:Tunas Samureda2.JPG
קובץ:Tunas Samureda.JPG


## לקריאה נוספת

* Schauffelen, Otmar (2005). *Chapman Great Sailing Ships of the World*. New York, Hears Books. Page display in books.google.


## קישורים חיצוניים

* 

## הערות שוליים

קטגוריה:אוניות וספינות מפרשים יחידאיות
קטגוריה:ספינות לימוד
אנגרי בירדס בלוז

**אנגרי בירדס בלוז** (באנגלית: **Angry Birds Blues**) היא תוכנית טלוויזיה פינית בהנפשה ממוחשבת המבוססת על משחק הווידאו "אנגרי בירדס" שפותח על ידי חברת Rovio Entertainment, וגם מבוססת על הסרט "אנגרי בירדס", שהופץ על ידי סרטי קולומביה. הסדרה ממשיכה מהנקודה שבה עצר הסרט, ועוקבת אחרי דמויותיהם של ג'יי, ג'ייק וג'ים ("הבלוז"). הסדרה עלתה בעשירי במרץ 2017 לערוץ Toons.TV ומשם עברה לערוץ היוטיוב של הרשמי של "אנגרי בירדס".

בישראל הסדרה משודרת בערוץ ג'וניור. פרקי הסדרה הופצו גם בנטפליקס, HOT VOD Young ו-NEXT TV.

## קישורים חיצוניים

## הערות שוליים

קטגוריה:אנגרי בירדס: סדרות טלוויזיה
קטגוריה:סדרות מצוירות
קטגוריה:תוכניות טלוויזיה שעלו לשידור בשנות ה-2010
הכל עוד לפניי (שיר של אניה בוקשטיין)

**הכל עוד לפניי** הוא שיר של אניה בוקשטיין שיצא לאור בשנת 2015 ונכלל באלבומה רוקדת. השיר נכתב והולחן על ידי בוקשטיין ועובד על ידי ג'וני גולדשטיין.

## קליפ
לשיר קליפ שצולם בפריז. בוקשטיין סיפרה על בחירת מקום הצילום לקליפ:

עם זאת, מספר שעות לאחר שסיימה לצלם את הקליפ התרחשו פיגועי נובמבר 2015 בפריז. על כך אמרה בוקשטיין:

## ביקורות

באתר פרוגי כתבו על השיר כי הוא" משלב מנגינה שקטה ורגוע שמתאימה בדיוק למילות השיר" וכן ש"לסינגל יש משמעות במילותיו ומקצב קליט ואחיד ברמה גבוה כך אין ספק שאניה בוקשטיין הוכיחה עצמה כמוזיקאית מקצועית ומוכשרת שיכולה לשלב שני עולמות בצורה הטובה ביותר".

באתר "הבמה", במסגרת ביקורת לאלבום אליו שייך שיר זה, נכתב על השיר שהוא "נשמע כמו מוטו לחיים".

בביקורתו על השיר, ניתח יוסי חרסונסקי את השיר, סקר את האלמנטים השונים בו, וכן נתן ביקורת חיובית לשיר.

## מצעדים

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירים שהופקו על ידי ג'וני גולדשטיין
אנגרי בירדס טונס

**אנגרי בירדס טונס** (באנגלית: **Angry Birds Toons**) היא תוכנית טלוויזיה מונפשת משנת 2013, המבוססת על זיכיון משחקי הווידאו "אנגרי בירדס" של חברת Rovio. סדרה זו עוקבת אחרי הרפתקאותיהן של הציפורים, כשהן שומרות על הביצים שלהן מפני חזירים שרוצים לגנוב אותן כדי לתת למלך שלהם לאכול אותן. פרקי הסדרה פורסמו מדי שבוע בערוץ היוטיוב של החברה ובשירות הסטרימינג לשעבר Toons.TV.

פרק מבוא בשם "Meet the Flock" שפורסם ב-17 במרץ 2013, הציג את שמות הציפורים. החזירים הירוקים מזוהים על ידי תפקידם, כגון חזיר גנרל, חזיר מלך, חזיר משופם או חזיר שף, בזמן שרוב החזירים הרגילים חסרי שם. בסדרה אין דיאלוג, ויש בה אפקטים קוליים מתוך המשחקים.

נכון ליולי 2013, פרקי הסדרה נצפו יותר ממיליארד פעמים.

בישראל, פרקי הסדרה שודרו בערוץ הילדים מדי שבת בשעה 10 בבוקר החל מה-13 במרץ 2013. בהמשך, הם שודרו בערוץ ג'וניור, יחד עם שתי סדרות נוספות של הזיכיון, סיפורי חזירונים ואנגרי בירדס בלוז. בנוסף, פרקי הסדרה הופצו גם בנטפליקס, HOT VOD Young ו-NEXT TV.

## הפקה
חברת Rovio הכריזה על סדרת טלוויזיה המבוססת על הזיכיון, שכוללת 52 פרקים קצרים. הסדרה הופקה על ידי אולפני האנימציה הפינית Kombo, שהחברה קנתה ביוני 2011. הסדרה הפכה לזמינה ברחבי העולם באפליקציות של הזיכיון, כמו כן גם בשירותי וידאו על פי דרישה נבחרים וטלוויזיות חכמות.

## מדיה ביתית
חברת Sony Pictures Home Entertainment (שהוציאה מאוחר יותר את "אנגרי בירדס - הסרט" בתור סרטי קולומביה) הפיצה את ה-DVD של הסדרה. בעוד שהעונה הראשונה זכתה למהדורת Blu-Ray, מהדורות מאוחרות יותר, החל מהעונה השנייה, היו זמינות רק ב-DVD.
* אנגרי בירדס הסדרה: עונה 1, חלק 1 (3 בדצמבר 2013)
* אנגרי בירדס הסדרה: עונה 1, חלק 2 (15 באפריל 2014)
* אנגרי בירדס הסדרה: עונה 2, חלק 1 (1 בדצמבר 2015)
* אנגרי בירדס הסדרה: עונה 2, חלק 2 (1 במרץ 2016)
* אנגרי בירדס הסדרה: עונה 3, חלק 1 (16 באוגוסט 2016)
* אנגרי בירדס הסדרה: עונה 3, חלק 2 (6 בדצמבר 2016)

## קישורים חיצוניים
*

## הערות שוליים

קטגוריה:אנגרי בירדס: סדרות טלוויזיה
קטגוריה:סדרות מצוירות
קטגוריה:תוכניות טלוויזיה שעלו לשידור בשנות ה-2010
סחרחורת (שיר)

**סחרחורת** הוא סינגל של הראפר טונה, שיצא לאור ב-3 ביולי 2017, כסינגל השני מתוך אלבומו השני, "טונהפארק".

בספטמבר 2021, במסגרת חזרות לפסטיבל התמר, הקליטו טונה ועומר אדם ביצוע של השיר בשילוב עם השיר "בדד" של זוהר ארגוב. הביצוע הגיע למקום ה-19 במצעד השנתי של גלגלצ ומאקו לשנת תשפ"ב.

## רקע וכתיבה
השיר נכתב והולחן על ידי טונה וניר דנן, והופק על ידי דנן ויקיר בן טוב, בדומה לשאר שירי האלבום "טונהפארק". השיר עוסק בהתקף חרדה המלווה בסחרחורת שעובר הדובר. כותב השיר ומפיקו המוזיקלי ניר דנן כתב על השיר בפייסבוק כי בוצע על מקצב של שש שמיניות, ולא על מקצב של ארבעה רבעים, המקובל בשירי היפ הופ, ואמר כי טונה "הגשים לו חלום", וכי "כבר 10 שנים" שהוא "מנסה לשכנע אותו לשיר על מקצב של 6/8".

בפתיחת השיר, מופיעה השורה "הו רומיאו, זאת הייתה, פנטזיה נהדרת", שנלקחה משירה של צרויה להב, "רומיאו". לשימוש בשורה ניתן קרדיט בחוברת האלבום "טונהפארק".

## ביקורת
בביקרת שהעניק לו, ניתח מבקר המוזיקה יוסי חרסונסקי את השיר, וכן נתן לו ביקורת חיובית, בה כתב: "שני החלקים הראשונים של השיר מזכירים לי שירי סלואו שנות השישים" וטען כי "טונה מצליח לתרגם את החשיפה האישית למוזיקה מורכבת, שהשינויים בה הם תרשים אותנטי לתיאור הסיפור שלו".

נדב מנוחין העניק לאלבום בו נכלל השיר ביקורת מעורבת, אם כי אמר בה שהשיר הוא "השיר הטוב ביותר באלבום" ושהוא "מזדמזם בראש הרבה יותר מהאחרים".

## וידאו קליפ
הווידאו קליפ של השיר פורסם בערוץ היוטיוב של טונה ב-3 ביולי 2017, והוא בוים על ידי נאור סוקי. נכון לדצמבר 2025 יש לשיר למעלה מ-9.5 מיליון צפיות ביוטיוב.

## מיקומי שיא

### סחרחורת & בדד

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי טונה
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי ניר דנן
קטגוריה:שירים שהופקו על ידי ניר דנן
פטר בקוני

פרופ' **פטר בקוני** (במקור **בוכוולד,** בהונגרית: **Bakonyi Péter**; נולד ב-17 בפברואר 1938 בבודפשט) הוא סייף יהודי-הונגרי בעבר, פרופ' למחשבים ונשיא איגוד הסיף של הונגריה בעבר. זוכה שתי מדליות ארד מהמשחקים האולימפיים (מקסיקו 1968 ומינכן 1972) ואלוף עולם (1966) בחרב קבוצתי ופעמיים אלוף הונגריה (1965 ו-1971) בחרב אישי.

## קורות חיים
בקוני בן למשפחה יהודית, אביו היה עורך דין וסבו מהנדס. במלחמת העולם השנייה המשפחה הייתה בגטו בודפשט (הגטו הקטן) באחד הבתים המוגנים. אנשי מפלגת צלב החץ פשטו על הבית וכל המשפחות היהודיות נלקחו להוצאה להורג. הוא ובני משפחתו ניצלו בנס בזכות אחיו בן השנה מאחר שחסו עליהם כדברי בקוני.

בקוני סיים את בחינות הבגרות בשנת 1956 בגימנסיה הטכנולוגית אוטו בלאתי, ולאחר שלא התקבל לאוניברסיטה החל לעבוד כעוזר חשמלאי בחברת החשמל של בודפשט. בשנים 1960 עד 1965 היה סטודנט באוניברסיטה לטכנולוגיה ולכלכלה של בודפשט, שם השלים תואר בהנדסת חשמל. הוא קיבל את הדוקטורט בשנת 1969 ואת התואר למרצה בכיר בשנת 1974. הוא החל את הקריירה המקצועית שלו במכון לחקר האוטומציה של האקדמיה ההונגרית למדעים, שם שימש כסגן מנהל מדעי החל משנת 1982. בין 1986 ל-1999 הוביל את התוכנית הלאומית לתשתיות מידע, שהקימה את שירותי רשת המחשבים בהונגריה, וכך הניח את היסודות להקמת האינטרנט בהונגריה. בשנת 1987 לימד כפרופסור אורח באוניברסיטת המדינה של קרוליינה הצפונית. בשנת 2002 הוא שוב היה סגן מנהל האקדמיה ההונגרית למדעים. משנת 2011 היה היועץ הבכיר של האוניברסיטה הטכנולוגית של בודפשט, בין 2004 ל-2008 היה חבר במועצה הלאומית לתקשורת ואינפורמטיקה שמונתה על ידי הממשלה. הוא פרופסור ודיקן של האוניברסיטה. הוא נשוי ואב לשני ילדים.

### קריירת ספורט
בקוני התחיל לעסוק בסייף בגיל צעיר, ומגיל צעיר היה סייף הנבחרת הלאומית לנוער במועדון של חברת החשמל של בודפשט. אלוף עולם (קבוצתי) (1966), מדליית ארד באליפות העולם (אישי) (1969). זכה ארבע פעמים במדליית זהב באוניברסיאדה ובמדליית ארד אולימפית פעמיים עם נבחרת חרב הגברים (1968, 1972). הוא היה אלוף הונגריה שלוש פעמים. בשנת 1968 הוענק לו מדליית הזהב בזכות הישגיו בספורט. בין 1977 לבין 1989 היה נשיא איגוד הסיף ההונגרי. בשנת 2000 זכה באליפות העולם לוותיקים.

## פרסים, הוקרה
* פרס לוראנד אטווש (1964, 1986)
* מדליית זהב לזכייה בספורט (1968)
* פרס סצ'ייני (1993)
* צלב הקצונה של מסדר הכשרון של הרפובליקה ההונגרית (2003)
* פרס נוימן (2014)

## קישורים חיצוניים

* פרופיל של פטר בקוני
* ביוגרפיה של פטר בקוני
* הישגי פטר בקוני
* הפרופיל של פטר בקוני, בעמוד ה-MOB

## הערות שוליים

קטגוריה:סייפים יהודים הונגרים
קטגוריה:אלופי עולם יהודים
קטגוריה:אלופי האוניברסיאדה
קטגוריה:סייפים באולימפיאדת מקסיקו סיטי (1968)
קטגוריה:סייפים באולימפיאדת מינכן  (1972)
קטגוריה:משתתפים יהודים באולימפיאדת מקסיקו סיטי (1968)
קטגוריה:הונגריה: אישים בספורט
קטגוריה:זוכי מדליית ארד אולימפית
קטגוריה:משתתפים יהודים באולימפיאדת מינכן (1972)
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:הונגרים שנולדו ב-1938
פרנסואה גספר אדם

**פרנסואה גספר אדם** (בצרפתית: **François-Gaspard-Balthazar Adam**;  1710, נאנסי – 1761, פריז) היה פסל צרפתי בסגנון רוקוקו.

## קורות חיים
פרנסואה החל את לימודיו אצל אביו הפסל ז'קוב סיז'יסבר אדם בנאנסי ובשנת 1730 עבר לרומא בעקבות שני אחיו הפסלים למבר סיז'יסבר אדם וניקולה סבסטיאן אדם, תחילה זכה במקום שני בפרס רומא ומאוחר יותר במקום הראשון. בין בשנים 60–1746 היה הפסל הראשי של פרידריך השני, מלך פרוסיה ורוב עבודותיו
מצויות בארמון סנסוסי.

## גלריה

Statues of Venus Urania by François Gaspard Adam-The Marble Hall-Interior of Schloss Sanssouci.jpg|ונוס באולם השיש בארמון סנסוסי
Statue of Apollo-The Marble Hall-Interior of Schloss Sanssouci-2.jpg|אפולו באולם השיש בארמון סנסוסי
Flora mit Zephyr by François Gaspard Adam-Sanssouci.jpg|זפירוס ופלורה בארמון סנסוסי
Cleopatra with grieving Cupid by Francois Gaspard Adam-Sanssouci.jpg|קופיד מתאבל על מותה של קלאופטרה בארמון סנסוסי
Statue of Juno by François Gaspard Adam-Sanssouci.jpg|יונו במזרקה הגדולה בארמון סנסוסי
Statue of Minerva (Sanssouci).jpg|מינרווה במזרקה הגדולה בארמון סנסוסי
Statue of Mars (Sanssouci).jpg|מרס במזקרה הגדולה בארמון סנסוסי
Statue of Apollo by François Gaspard Adam-Sanssouci.jpg|אפולו במזרקה הגדולה בארמון סנסוסי
Ceres (Demeter) teaches Triptolemos to plow by François Gaspard Adam-Sanssouci.jpg|אלגוריה לאלמנט אדמה - קרס מלמדת את טריפטולמוס את עבודת האדמה במזרקה הגדולה בארמון סנסוסי
Allegory of fire-Sanssouci.jpg|אלגוריה לאלמנט אש במזרקה הגדולה בארמון סנסוסי


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פסלים צרפתים במאה ה-18
קטגוריה:צרפתים שנולדו ב-1710
קטגוריה:נפטרים ב-1761
מארש טורקי (בטהובן)

[שמאל|ממוזער|150px|[לודוויג ואן בטהובן]]
**מארש טורקי** (**Marcia Alla Turca**) הוא מארש קלאסי ידוע מאת לודוויג ואן בטהובן.

## המארש

### היסטוריה
המארש פורסם לראשונה ב-1808, כחלק מיצירתו של בטהובן "שש וריאציות על נושא מקורי" (אופוס 76).
ב-1811 בטהובן כתב את יצירתו "חורבות אתונה" (אופוס 113) . היצירה, הכוללת אוברטורה ומוזיקת ליווי למחזה "חורבות אתונה" מאת המחזאי הגרמני אוגוסט פון קוצבו, קרויה על שם המחזה. המארש הטורקי מופיע בפרק הרביעי של מוזיקת הליווי. המחזה יחד עם מוזיקת הליווי הועלו לראשונה ב-1812 לרגל פתיחתו של תיאטרון חדש בעיר פשט. למרות שהמארש פורסם לראשונה לפני המחזה רבים מזהים אותו עם מוזיקת הליווי של המחזה.

### מבנה
המארש כתוב בסגנון הטורקי שהיה נפוץ באותה תקופה. היצירה כתובה בסולם סי במול מז'ור, במפעם Vivace ובמקצב 2/4. היצירה נפתחת בפיאניסימו, עוברת ל-poco a poco, עולה לשיא בפורטיסימו ולבסוף חוזרת לפיאניסימו בקודה. שינויים אלה בדינמיקה יוצרים תחושה של צפייה בתהלוכה צבאית שמתקרבת ולאחר מכן מתרחקת.
בניגוד ליצירות אחרות של בטהובן שנכתבו לתזמורת, הכלים הדומיננטיים ביצירה זו הם כלי נשיפה מעץ ולא כלי מיתר.

### יצירות נגזרות
* פרנץ ליסט כתב שתי יצירות שמבוססות על המארש הטורקי של בטהובן. ב-1837 ליסט עיבד את המארש לפסנתר ותזמורת ביצירה "Fantasie über Motive aus Beethovens Ruinen von Athen" (S.122), וב-1846 עיבד את המארש לפסנתר סולו ביצירה Capriccio alla turca sur des motifs de Beethoven" (S.388).
* אנטון רובינשטיין עיבד אף הוא את היצירה לפסנתר.
* סרגיי רחמנינוב הוסיף עיבוד נוסף לגרסתו של אנטון רובינשטיין.
* גרסה אלקטרונית של המארש שימשה כנעימת הנושא של סדרת טלוויזיה מקסיקנית משנות ה-70.

## קישורים חיצוניים

## הערות שוליים

קטגוריה:יצירות מאת בטהובן
קטגוריה:מארש
קטגוריה:יצירות משנת 1808
פרוספקט מירה

**פרוספקט מירה** (ברוסית: **Проспект Мира**) היא שדרה בצפון-מזרח מוסקבה. ממוקמת בין כיכר סוחארבסקאיה על טבעת הגנים, מהווה המשך של רחוב סרטנקי ועובר לכביש המהיר ירוסלבסקויה.

פרוספקט מירה הופיע במוסקבה בזכות הפסטיבל העולמי לנוער וסטודנטים בשנת 1957 שהתקיים בעיר. אורחי הפסטיבל צעדו לאורך רחוב זה ביום פתיחתו.

## גלריה

קובץ:Арка Главного входа ВДНХ, Москва.jpg|שער הכניסה הראשי לודנ"ח

קובץ:Moscow, Worker and Kolkhoz Woman from the Main Gate (10656844163).jpg|הפועל ואשת הקולחוז
קובץ:Шарль де Голль. июль 2016 г. - panoramio.jpg|מלון קוסמוס
קובץ:Ростокино.jpg|מתחם המגורים "טריקולור" 
קובץ:Moscow Riga Railway Terminal 2011.JPG|תחנת הרכבת ריז'סקי
קובץ:Europolis Rostokino1.jpg|קניון אירופוליס


## קישורים חיצוניים

קטגוריה:מוסקבה: רחובות
ווזדויז'נקה

**ווזדויז'נקה** (ברוסית: **Воздвиженка**) הוא רחוב במחוז האדמיניסטרטיבי המרכזי של מוסקבה בראיון ארבאט.

רחוב ווזדויז'נקה, כמו סמטת קרסטובוזדביז'נסקי בקרבת מקום, נקרא על שם מנזר העלאת הצלב הקדוש.

## גלריה

קובץ:Moscow RussianStateLibrary 0987.jpg|הספרייה הממלכתית של רוסיה
קובץ:Moscow Vozdvizhenka Morozov House 08-2016.jpg|אחוזת ארסני מורוזוב
קובץ:MoscowMuseum of Architecture.JPG|המוזיאון לאדריכלות הרוסית ע"ש שצ'וסב
קובץ:Moscow Vozdvizhenka18 manor 08-2016.jpg|בית שחובסקיך 


## קישורים חיצוניים

קטגוריה:מוסקבה: רחובות
פיקניק הארנבים

**פיקניק הארנבים** (באנגלית: **The Tale of the Bunny Picnic**, "אגדת ארנבי הפיקניק") הוא סרט טלוויזיה אמריקאי-בריטי מסוגת קומדיה, הרפתקאות ומוזיקה. הסרט בוים והופק על ידי ג'ים הנסון ודייוויד ג'יי היליר, הופק על ידי ג'ם הנסון ונכתב על ידי ג'ויסלין סטיבנסון. הסרט הופק על ידי חברת ג'ים הנסון ו-BBC.

הסרט שודר לראשונה בבריטניה ב-BBC One ב-29 במרץ 1986, ובישראל הוא שודר בשנת 1989 בדיבוב עברי בטלוויזיה החינוכית. את הנוסח העברי של הפזמונים כתב שמוליק קלוסקי. אורך הסרט הוא כ-50 דקות, ושפת המקור שלו היא אנגלית.

## תקציר העלילה
הסרט מספר על הארנבים בשדה ועל בין הארנב שנכנס לערוגת הכרוב וראה כלב גדול, אולם אף אחד לא האמין לו במיוחד אחיו קפיצי אשר האמין שהוא עוד קטן. כאשר יום הפיקניק הגיע הכלב התפרץ למסיבה והבהיל את כל הארנבים. בין והארנבים ניסו להפחיד את הכלב באמצעות "הארנב הענקי" אך ללא הצלחה, אולם כאשר האיכר המרושע הגיע הכלב נבהל וסיפר לבין שהאיכר אלרגי לארנבים, בזכות שיתוף פעולה בין כל ארנבי השדה, הצליחו בין והארנבים לגרש את האיכר. ובסוף, הכלב החליט להישאר עם חבריו החדשים הארנבים וכולם חגגו את פיקניק הארנבים ביחד.

## דמויות ומדבבים
הדיבוב העברי בוים על ידי יוני חן, והופק על ידי חסיה ורטהיים באולפני קולינור.

## קישורים חיצוניים

* 

## הערות שוליים

קטגוריה:סרטי 1989
קטגוריה:סרטי טלוויזיה אמריקאיים
קטגוריה:סרטי טלוויזיה בריטיים
קטגוריה:סרטי הנפשה מוזיקליים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטים מוזיקליים אמריקאיים
קטגוריה:סרטים מוזיקליים בריטיים
קטגוריה:סרטי קולנוע בכיכובן של בובות
קטגוריה:חברת ג'ים הנסון: סרטים
רן בוקר

**רן בוקר** (נולד ב-16 באוגוסט 1989) הוא עיתונאי ישראלי, המשמש כתב לענייני תרבות ובידור באתר החדשות ynet.

## ביוגרפיה
בוקר נולד וגדל בבאר שבע ליעל וזאב. שני הוריו ילידי הארץ, אביו, זאב, ממוצא תוניסאי ואמו, יעל, ממוצא מרוקאי.

למד בבית הספר התיכון מקיף ו'. את דרכו העיתונאית החל בגיל 15 במקומון "זמן הנגב" מבית מעריב.

את שירות הצבאי עשה בדוברות מפקד מחוז של המשטרה בפיקודו של מפקד המחוז, אורי בר לב. מאוחר יותר עבר לשרת בבסיס "שדה תימן".

בשנים 2005–2010 עבד במדור הספורט של העיתון "זמן הנגב". מאוחר יותר הצטרף לרדיו דרום ועבד במחלקות הספורט והאקטואליה. בשנת 2010 עבר לשמש כתב הרכילות באתר "nrg". שנה אחר כך החל לשמש ראש הדסק הישראלי בתוכנית "חדשות הבידור" ששודרה ב־HOT.

ב-2011 הצטרף לאתר ynet מבית ידיעות אחרונות, שם שימש כתב הרכילות באתר. שלוש שנים מאוחר יותר עבר לתפקיד כתב התרבות וסיקר את עולם הטלוויזיה והמוזיקה הישראלי.

בוקר חשף את מיזוג רשת וערוץ עשר ב-2019 והיה בין חושפי סיפור האבחנה השגויה של אמיר פרישר גוטמן כחולה בסרטן. בוקר חשף את פרשת איילת זורר שפוטרה מחברת האופנה גולברי בטענה שהמראה שלה השתנה לרעה, דבר שיצר הד תקשורתי בנוגע לאי-העסקת נשים מגיל מסוים בעולם האופנה. עוד חשף בוקר כי איוב קרא עבר אודישנים ל"הישרדות VIP" בעודו מכהן כשר התקשורת. בין חשיפותיו האחרות של בוקר היה הריאיון הגנוז של חבר הכנסת עפר שלח, שהתפרץ על המראיינים בערוץ הכנסת ובנוסף, הגעתה של מדונה להופעה באירוויזיון שנערך בישראל אחרי זכייתה של נטע ברזילי.

בספטמבר 2020 פרסם לראשונה את ההצעה הכספית של ישראל אוגלבו לבני ברוכים תמורת הצבעה עבורו בגמר הישרדות VIP מה שהביא לפסילת קולו של ברוכים - ולזכייתו של אסי בוזגלו.

בדצמבר 2023 חשף בוקר לראשונה את הפרידה המקצועית של אופירה אסייג ואייל ברקוביץ', מה שהוביל לסיום התוכנית המשותפת שלהם בטלוויזיה "אופירה וברקוביץ'" בתום שש שנים, ולהפסקת ההגשה המשותפת בתוכנית הספורט ברדיו תל אביב.

בינואר 2024 הצטרף לערוץ הספורט, שם במקביל לתפקידו ב-ynet משמש חבר פאנל בתוכנית "יציע העיתונות".

בצל ״מלחמת חרבות ברזל״, בוקר היה הראשון לפרסם על כוונת האירוויזיון לפסול את השיר הישראלי "OCTOBER RAIN", בשל החשש שיש בו התבטאויות פוליטיות. הפרסום ב-ynet עורר סערה גדולה בישראל ובעולם.

בנוסף, מעביר הרצאות על מאחורי הקלעים של תעשיית הטלוויזיה והתרבות בישראל. בעבר הרצה במגמת התקשורת במכללת ספיר וכיום בהקריה האקדמית אונו.

לבוקר תואר ראשון במשפטים מהקריה האקדמית אונו.

## חיים אישיים
בוקר נשוי למפיקת הטלוויזיה נטלי עטון, הם הורים לשתי בנות ומתגוררים בבאר שבע.

בן דודו הוא העיתונאי אלמוג בוקר.

## קישורים חיצוניים

* כתבות של רן בוקר, באתר ynet

## הערות שוליים

קטגוריה:עיתונאים ישראלים
קטגוריה:כתבי תרבות ישראלים
קטגוריה:סגל ynet
קטגוריה:כתבי רכילות ישראלים
קטגוריה:בוגרי תיכון מקיף ו' (באר שבע)
קטגוריה:בוגרי הקריה האקדמית אונו: משפטים
קטגוריה:סגל המכללה האקדמית ספיר
קטגוריה:ישראלים שנולדו ב-1989
קרחון סקוט קלטי

**קרחון סקוט קלטי** (באנגלית: **Scott Keltie Glacier**) הוא קרחון קטן באזור חוף פנל, בארץ ויקטוריה שבאנטארקטיקה.

הקרחון נשפך אל מפרץ רוברטסון, בין נקודת פנלופי וקרחון אגברג.

## היסטוריה
### גילוי ומיפוי הקרחון

הקרחון התגלה ומופה לראשונה על ידי המשלחת הבריטית לאנטארקטיקה (משלחת צלב הדרום), אשר חקרה את אנטארקטיקה בין השנים 1898–1900, בפיקודו של קאשטן בורשקרווינק.

### מקור השם

בורשקרווינק נתן לקרחון את שמו.

בורשקרווינק קרא לקרחון על שמו של סר ג'ון סקוט קלטי, שהיה, בעת מתן השם לקרחון מזכיר האגודה הגאוגרפית המלכותית.

## קישורים חיצוניים
* קרחון סקוט קלטי באתר הסקר הגאולוגי של ארצות הברית
* קרחון סקוט קלטי באתר הגאזט האנטארקטי של ממשלת ניו זילנד
* קרחון סקוט קלטי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון סקוט קלטי
* מחשבון מרחקים - המרחק מקרחון סקוט קלטי לאתרים סמוכים
* קרחון סקוט קלטי באתר mindat
* מזג אוויר נוכחי מעודכן בקרחון סקוט קלטי
** תחזית מזג אוויר עדכנית ארוכת טווח עבור קרחון סקוט קלטי
** סטטיסטיקות מזג אוויר ונתוני מזג אוויר היסטוריים עבור קרחון סקוט קלטי

## הערות שוליים

סקוט קלטי
סלע ויליאמסון (אנטארקטיקה)

**סלע וילימסון** (באנגלית: **Williamson Rock**) הוא סלע בולט, בסמוך לחוף הצפוני של האי רוס, שבאנטארקטיקה.

הסלע ממוקם 7 קילומטרים צפונית מערבית לכף קרוזייה.

## היסטוריה
### גילוי ומיפוי הסלע

הסלע התגלה וצולם על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913, בפיקודו של רוברט פלקון סקוט.

### מקור השם

סקוט נתן לסלע את שמו.

הסלע קרוי על שמו של תומאס ס. וילימסון (Thomas S. Williamson), מהצי המלכותי הבריטי, שהיה ימאי ונגד בספינות שליוו את המשלחות של סקוט בשנים 1901–1904 ו- 1910–1913.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA449&lpg=PA449&dq=%22Williamson+Rock%22+Antarctica&source=bl&ots=qbXKxpMcw6&sig=ACfU3U0Ym6bXxaVTin02fPC0zplI_DYekg&hl=en&sa=X&ved=2ahUKEwigmeeR9cDrAhUH4aQKHSCXCuw4ChDoATAIegQIChAB#v=onepage&q=%22Williamson%20Rock%22%20Antarctica&f=false Sailing Directions (planning Guide) and (enroute) for Antarctica]**, P 390

## קישורים חיצוניים
* סלע ויליאמסון באתר הסקר הגאולוגי של ארצות הברית
* סלע ויליאמסון באתר הגאזט האנטארקטי של ממשלת ניו זילנד
* סלע ויליאמסון באתר הגאזט האנטארקטי של ממשלת אוסטרליה
* סלע ויליאמסון באתר הגאזט האנטארקטי המשווה SCAR של ממשלת אוסטרליה
* סלע ויליאמסון באתר marineregions

## הערות שוליים

ויליאמסון
ויליאמסון
ויליאמסון
למבר סיז'יסבר אדם

**למבר סיז'יסבר אדם** (בצרפתית: **Lambert Sigisbert Adam**;  1700, נאנסי – 1759, פריז) היה פסל צרפתי. 

בנו הבכור של הפסל ז'קוב סיז'יסבר אדם ואח של הפסלים ניקולה סבסטיאן אדם ופרנסואה גספר אדם.

למבר זכה בשנת 1723  בפרס רומא שהעניק לו שנת לימודים באקדמיית צרפת ברומא, עבודותיו  נרכשו על ידי פרידריך השני, מלך פרוסיה עבור ארמון סנסוסי.

למבר נבחר בשנת 1732  לאקדמיה של סן לוקא.

היה בין שישה עשר הפסלים ששלחו תוכניות למזרקת טרווי, מביניהם נבחרה הצעתו של ניקולא סלבי.

בגיל 37 נבחר לאקדמיה המלכותית לציור ופיסול בפריז. והציג בסלון הפריזאי של 1737.

## גלריה

Bacchus by Lambert-Sigisbert Adam-Bode Museum.jpg|בכחוס במוזיאון בודה
Allegory of water by Lambert-Sigisbert Adam-Sanssouci.jpg|אלגוריה לאלמנט מים במזרקה הגדולה של ארמון סנסוסי
Fountain nymphs by Lambert Sigisbert Adam at Sanssouci.jpg|אלגוריה לאלמנט אוויר במזרקה הגדולה של ארמון סנסוסי
Bust of Neptune LACMA M.75.70.jpg|פרוטומה של נפטון במוזיאון האמנות של מחוז לוס אנג'לס
Bust of Neptune at Sanssouci.jpg|פרוטומה של נפטון במסדרון הגלריה בארמון סנסוסי


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פסלים צרפתים במאה ה-18
קטגוריה:צרפתים שנולדו ב-1700
קטגוריה:צרפתים שנפטרו ב-1759
קטגוריה:זוכי פרס רומא
בקר אוויר טקטי בחיל האוויר האמריקאי

[ממוזער| TACP בקרב דו אב, [אפגניסטן 2011. 20 חיילים אפגנים ושני אמריקאים הותקפו על ידי יותר מ-300 אנשי טאליבן ליד הכפר דו-אב. בסיוע אווירי קרוב, הדפו כוחות הקואליציה את המארב והרגו כ-270 אנשי טליבאן.|ימין]]
[ממוזער|226x226 פיקסלים|פצצות [GBU-38 מוטלות בהכוונת TACP על מתקן של המורדים בעיראק, 2008|ימין]]
**חוליית בקרת אוויר טקטית** (באנגלית: **Tactical Air Control Party**) בחיל האוויר של ארצות הברית, בקיצור **TACP**, הם כוחות טקטים מיוחדים הכפופים לפיקוד הקרב (ACC) ולפיקוד המבצעים המיוחדים של חיל האוויר (AFSOC).

תפקידם לתאם ולכוון סיוע אש כולל סיוע אווירי קרוב, ארטילריה וירי ימי, לקיים תקשורת שליטה ובקרה (C2) ולייעץ למפקדי הקרקע על השימוש הטוב ביותר בכוח האווירי.

כ-10% מהם נמנים עם כוחות המבצעים המיוחדים. הם פורסים עם הטייסות הטקטיקות המיוחדות של חיל האוויר, "הכומתות הירוקות" והריינג'רס של הצבא וצוותי SEAL של חיל הים.

בשדה הקרב המשולב ה-TACP משמשים כאנשי קישור אווירי לצבא ארצות הברית מרמת הגיס ועד רמת הגדוד.

**קצין בקרת אוויר טקטית (TACPO)** מייצג את הממד האווירי במפקדת המבצע. תפקידו להוביל, לתכנן ולנהל את השליטה והבקרה והביצוע הסופי של מבצעי האוויר, החלל והסייבר לתמיכה ישירה בכוחות היבשה. ה- TACPO משתתף בתכנון מאמץ האש וסיוע אווירי קרוב (CAS), תקיפות אוויריות (AI), מודיעין, מעקב וסיור (ISR), לוחמה אלקטרונית (EW), ודיכוי או השמדת מערכות הגנה אווירית באמצעות טכנולוגיות ומערכות נשק מתקדמות.

## מסלול הכשרה
### אימון בסיסי
* טירונות: 8 שבועות בבסיס חיל האוויר לקלנד (Lackland AFB) טקסס. טירונות כללית של חיל האוויר.
* קורס הכנה למבצעים מיוחדים - 8 שבועות בבסיס חיל האוויר לקלנד (Lackland AFB) טקסס. נועד להכין את המועמדים לקראת מבדקי הערכה והמיון בדגש על עבודת צוות וכושר גופני ומנטלי.
* קורס הכנה ל- TACP - שבוע אחד בבסיס חיל האוויר לקלנד (Lackland AFB) טקסס.
* קורס TACP - כ-3.5 חודשים בבסיס חיל האוויר לקלנד (Lackland AFB) טקסס.
* קורס מילוט והישרדות: 3 שבועות בבית הספר ליסודות המילוט (U.S. Air Force Basic Survival School) בבסיס חיל האוויר פירצ'ילד (Fairchild AFB) מדינת וושינגטון. הקורס כולל לימוד טכניקות מילוט, הסתתרות, הישרדות, היחלצות והתמודדות בשבי.
* קורס צניחה בסיסי: 3 שבועות בבית הספר לצניחה של צבא ארצות הברית בפורט בנינג, ג'ורג'יה הכולל חמש צניחות.
* קורס בקרת מאמץ אש משותף - 4 שבועות בבסיס חיל האוויר נליס, נבדה.

### אימונים מתקדמים
* קורס צניחה חופשית - 5 שבועות בבית הספר לצניחה חופשית של צבא ארצות הברית בפורט בנינג, ג'ורג'יה הכולל 30 צניחות.
* קורס מדריכי צניחה - 3 שבועות בבית הספר לצניחה של צבא ארצות הברית בפורט בנינג, ג'ורג'יה.
* קורס מדריכי צניחה חופשית - 3 שבועות בשדה ניסויים יומה, אריזונה.
* קורס גששים - 3 שבועות בפורט בנינג, ג'ורג'יה שבועות - Ft. בנינג, ג'ורג'יה
* קורס צלפים של צבא ארצות הברית - 5 שבועות בפורט בנינג, ג'ורג'יה.
* קורס ריינג'רס של צבא ארצות הברית - 2 חודשים בפורט בנינג, ג'ורג'יה.
* קורס צלילה קרבית: 7 שבועות בקי וסט, פלורידה.

## ראו גם
* טייסות טקטיות מיוחדות בחיל האוויר האמריקאי
* צוות בקרת קרב בחיל האוויר של ארצות הברית

## קישורים חיצוניים

## הערות שוליים

קטגוריה:ארצות הברית: יחידות מובחרות
קטגוריה:חיל האוויר של ארצות הברית
קטגוריה:פיקוד המבצעים המיוחדים של ארצות הברית
פרס גרוס למצוינות באנימציה

**פרס גרוס למצוינות באנימציה** הוא פרס המוענק בכל שנה ליוצר אנימציה ישראלי אשר הביא אל האנימציה מצוינות יוצאת דופן והוכיח עשייה לאורך זמן.

הפרס בסכום של 10,000 ש"ח תרומת משפחת גרוס, לזכרו של יורם גרוס, מחלוצי האנימציה בישראל.

מטרת הפרס היא לעודד יוצרים להמשך יצירה עצמאית ואישית, ובכך לקדם את האנימציה בישראל. זו הזדמנות של יוצרי אנימציה להוקיר את עבודתם של חבריהם למקצוע. מתוך תקווה שהפרס יושקע ביצירה עצמאית הבאה. אנימטורים מוזמנים להגיש הצעות למועמדים לפרס לוועדת השיפוט והם נבחרים על ידי ועדה מקצועית.

הפרס מוענק בפסטיבל אנימיקס במסגרת אירוע אסיף. זהו פסטיבל שנתי לאנימציה, קומיקס וקריקטורה, המתקיים מדי קיץ בתל אביב.

## רשימת הזוכים בפרס

## הערות שוליים

קטגוריה:קומיקס
קטגוריה:משפחת גרוס
גרוס למצוינות באנימציה
*
הלן וינקלמן

דיים **הלן דיאנה וינקלמן** (באנגלית: **Helen Diana Winkelmann**; נולדה ב-1962) היא נשיאת בית המשפט העליון ה-13 והנוכחית של ניו זילנד, שהושבעה לתפקידה ב-14 במרץ 2019. היא האישה השנייה המכהנת בתפקיד זה, לאחר קודמתה בתפקיד שאן אליאס.

## ראשית חייה
הלן וינקלמן היא בתם של קתלין (לבית פאפיץ', ממוצא קרואטי) ושל דאגלס וינקלמן. היא גדלה בפרבר בלוקהאוס ביי שבאוקלנד והתחנכה בבית הספר לינפילד קולג'. היא המשיכה את לימודיה בהיסטוריה ובמשפטים באוניברסיטת אוקלנד, עם התמחות במשפט מסחרי וסיימה שם תואר ראשון. על הצטיינותה בלימודיה הוענק לה פרס יובל המאה של המחוז המשפטי של אוקלנד וב-1985 היא התקבלה ללשכת עורכי הדין.

## קריירה משפטית
וינקלמן החלה לעבוד כפקידה משפטית במשרד עורכי הדין "ניקולסון גריבין", בהמשך "פיליפס פוקס" וכיום משרד עורכי הדין הבינלאומי "DLA פייפר" . ב-1988, בגיל 25, היא הייתה לשותפה האישה הראשונה במשרד ואחד מהשותפים הצעירים ביותר מעולם בהיסטוריה של 117 שנות קיום המשרד. היא המשיכה לעבוד בחברה עד מאי 2001 כאשר היא החלה לעסוק כפרקליטה עצמאית בהתמחות בדיני חדלות פרעון, בהתדיינות מסחרית ובהתדיינות רפואית.

ביולי 2004 מונתה וינקלמן כשופטת בבית המשפט הגבוה של ניו זילנד, ובאותה עת היו הצעירים מבין ארבעת ילדיה, תאומים, בגיל חמש. בפברואר 2010 היא מונתה כנשיאת בית המשפט הגבוה, תפקיד בו היא כיהנה עד למינויה לבית המשפט לערעורים ב-2015.

כנשיאת בית המשפט הגבוה, הנהיגה וינקלמן רפורמות שמטרתן שיפור הנגישות לתהליכי בית המשפט בהליכים האזרחיים שלו, קיצור משך ההליכים של בית המשפט, הן האזרחיים והן הפליליים, ושיפור הבנת הציבור את עבודת בתי המשפט. יוזמות אלו כללו את חידוש פרסומם של הדוחות השנתיים של בית המשפט הגבוה, שכללו את התלונות על הפרת הסטנדרטים למשך ההליכים ופתיחת חשבון טוויטר של בית המשפט לשיפור התקשורת עם הציבור. וינקלמן דיברה באופן שוטף על עניינים הקשורים לפעולות הצודקות והיעילות של בתי המשפט והגישה הפתוחה אליהם.

בעקבות רעידת האדמה בכרייסטצ'רץ' ב-2011, פעלה וינקלמן יחד עם השופט מילר לארגון פעולות לייעול השירות לציבור בעקבות רעידת האדמה. היא גם פעלה יחד עם ראשי ערכאות שיפוטיות אחרות כדי להנהיג הליכים משפטיים, כולל הנהגת ימי הסגירה של בתי המשפט, כך שיתאימו לשתי התרבויות הראשיות של ניו זילנד, המאורים והלבנים. ב-2013 הוענק לוינקלמן פרס המצוינות של המכון לניהול משפטי של אוסטרלאסיה, עבור עבודתה בעקבות רעידת האדמה.

ביוני 2015 הצטרפה וינקלמן לבית המשפט לערעורים. היא מונתה כנציגת נשיא בית המשפט למועצה לדיווח חוקתי. היא גם מונתה כיושבת ראש המכון ללימודים משפטיים, הגוף האחראי ללימודי ההמשך של השופטים. כיושבת ראש מכון זה, היא מפקחת על תוכנית הלימודים שמסייעת לשופטים בפיתוח מיומנויות ליבה שיפוטיות ושכוללת גם קורסים המעניקים לשופטים את הידע הנחוץ המאפשר להם לשפות בחברה מגוונת.

## נשיאת בית המשפט העליון
ב-17 בדצמבר 2018 הוכרז שווינקלמן תחליף את שאן אליאס כנשיאת בית המשפט העליון של ניו זילנד. ב-14 במרץ 2019 הושבעה וינקלמן לתפקידה והייתה האישה השנייה בתפקיד זה.

ב-4 במרץ 2019, לקראת השבעתה, הוענק לווינקלמן התואר גבירה עמיתה בכירה של מסדר ההצטיינות של ניו זילנד.

## קישורים חיצוניים

* הלן וינקלמן באתר בית המשפט העליון של ניו זילנד 

## הערות שוליים

קטגוריה:עורכות דין ניו זילנדיות
קטגוריה:שופטות ניו זילנדיות
קטגוריה:נשיאי בתי משפט עליונים
קטגוריה:מסדר ההצטיינות של ניו זילנד
קטגוריה:בוגרות אוניברסיטת אוקלנד
קטגוריה:ניו זילנדיות שנולדו ב-1962
קטגוריה:ניו זילנדים שנולדו ב-1962